[bookmark: _Hlk114576386]Sveučilište Josipa Jurja Strossmayera u Osijeku,
Građevinski i arhitektonski fakultet Osijek

raspisuje

NATJEČAJ

za izbor:
1. jednog zaposlenika/zaposlenicu na slobodno znanstveno-nastavno radno mjesto docenta iz znanstvenog područja Tehničkih znanosti, znanstvenog polja temeljne tehničke znanosti na neodređeno vrijeme u punom radnom vremenu
2. jednog zaposlenika/zaposlenicu na slobodno suradničko radno mjesto višeg asistenta iz znanstvenog područja Tehničkih znanosti, znanstvenog polja temeljne tehničke znanosti na određeno vrijeme u punom radnom vremenu


Svi kandidati natječaja moraju ispunjavati opće kriterije propisane Zakonom o radu („Narodne novine“ br. 93/14., 127/17., 98/19.,  151/22., 46/23. i 64/23.).

[bookmark: _Hlk233804488]Kandidati natječaja pod točkom 1. osim općih kriterija utvrđenih Zakonom o radu, moraju ispuniti i kriterije propisane člankom 39. stavcima 1. i 3. Zakona o visokom obrazovanju i znanstvenoj djelatnosti („Narodne novine“ br. 119/22 i 110/26), Nacionalnim sveučilišnim, znanstvenim i umjetničkim kriterijima („Narodne novine“ br. 42/26.) te kriterije propisane člankom 9. stavkom 1. i člankom 36. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst. Navedeni akti objavljeni su na mrežnoj stranici www.gfos.unios.hr.
Kandidati natječaja za izbor na znanstveno-nastavno radno mjesto docenta, obvezni su priložiti dokumentaciju prema Obrascu br. 1., koji je objavljen na mrežnim stranicama Fakulteta www.gfos.unios.hr.
Na kandidate natječaja koji se prijavljuju na radno mjesto iz točke  1. primjenjuje se Odluka o dodatnim kriterijima za izbor na slobodno znanstveno-nastavno radno mjesto docenta na Građevinskom i arhitektonskom fakultetu Osijek (poveznica: https://www.gfos.unios.hr/fakultet/akti-fakulteta-odluke). Kandidati su dužni vjerodostojnom dokumentacijom potkrijepiti navode o ispunjavanju dodatnih kriterija.

[bookmark: _Hlk193877054][bookmark: _Hlk171410581]Kandidati natječaja pod točkom 2. osim općih uvjeta utvrđenih Zakonom o radu, moraju ispuniti i uvjete propisane člankom 39. stavkom 7. Zakona o visokom obrazovanju i znanstvenoj djelatnosti („Narodne novine“ br. 119/22 i 110/26) i člankom 29. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst. Navedeni akti objavljeni su na mrežnoj stranici www.gfos.unios.hr.
Kandidati natječaja za izbor na suradničko radno mjesto višeg asistenta, obvezni su priložiti dokumentaciju prema Obrascu br. 5., koji je objavljen na mrežnim stranicama Fakulteta www.gfos.unios.hr.
Na kandidate natječaja koji se prijavljuju na radno mjesto iz točke 2. primjenjuje se Odluka o dodatnim kriterijima za izbor na slobodno suradničko radno mjesto višeg asistenta na Građevinskom i arhitektonskom fakultetu Osijek (poveznica: https://www.gfos.unios.hr/fakultet/akti-fakulteta-odluke).
Kandidati su dužni vjerodostojnom dokumentacijom potkrijepiti navode o ispunjavanju dodatnih kriterija.

Svi kandidati Natječaja pod točkom 2.  koji ispunjavaju formalne kriterije natječaja i koji su uz prijavu na natječaj priložili svu obvezujuću dokumentaciju, moraju pristupiti II. razini odabira kandidata koja obuhvaća provjeru motivacije i sklonosti za znanstveno-istraživački rad u znanstvenom području Tehničkih znanosti, znanstvenom polju temeljne tehničke znanosti koja se obvezno provodi razgovorom (intervjuom) pred stručnim povjerenstvom, a može uključivati i pisano testiranje. O mjestu i vremenu održavanja razgovora pred stručnim povjerenstvom kandidati bit će obaviješteni putem elektroničke pošte. Kandidati koji ne pristupe II. razini odabira smatrat će se da su povukli prijavu na natječaj i neće se smatrati kandidatima na natječaj.
Na natječaj pod jednakim uvjetima mogu se prijaviti osobe obaju spolova. Kandidatima natječaja smatrat će se samo osoba koja je podnijela pravovremenu i potpunu prijavu na natječaj i koja ispunjava formalne uvjete iz natječaja. 
Potpunom prijavom smatra se prijava koja sadržava sve podatke i priloge propisane ovim natječajem za odgovarajuće radno mjesto, uključujući dokumentaciju iz Obrasca br. 1 za izbor na radno mjesto docenta, odnosno Obrasca br. 5 za izbor na radno mjesto višeg asistenta i koja je vlastoručno potpisana. Nepravovremene i nepotpune prijave neće se razmatrati. 
Osobe koje podnesu nepravovremene i nepotpune prijave te ne zadovoljavaju formalne uvjete iz natječaja, ne smatraju se kandidatima i neće se obavještavati o rezultatima natječaja.
Za kandidate strane državljane potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike (C2).
Prije zasnivanja radnog odnosa potrebno je izvršiti priznavanje inozemne obrazovne kvalifikacije.

Zakon o visokom obrazovanju i znanstvenoj djelatnosti („Narodne novine“, br. 119/22 i 110/26), Nacionalni sveučilišni, znanstveni i umjetnički kriteriji („Narodne novine“, br. 42/26.) i Pravilnik o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku, pročišćeni tekst, objavljeni su na mrežnim stranicama Građevinskog i arhitektonskog fakulteta Osijek (poveznica: http://www.gfos.unios.hr/fakultet/akti-fakulteta).

Kandidati, koji se na temelju posebnih propisa – Zakon o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21. i 156/23.), čl. 48. Zakona o civilnim stradalnicima iz Domovinskog rata („Narodne novine“ br. 84/21.), čl. 48.f Zakona o zaštiti vojnih i civilnih invalida rata („Narodne novine“ br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), čl. 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18. i 32/20.), pozivaju na pravo prednosti pri zapošljavanju, obvezni su u prijavi na natječaj pozvati se na to pravo te priložiti sve dokaze koje posebni propisi propisuju za ostvarivanje tog prava. Navedeni kandidati ostvaruju prednost pri zapošljavanju u odnosu na ostale pristupnike, samo pod jednakim uvjetima.
Za kandidate koji se u prijavi na natječaj pozivaju na pravo prednosti pri zapošljavanju prema Zakonu o hrvatskim braniteljima iz domovinskog rata i članovima njihovih obitelji („Narodne novine“ br. 121/17., 98/19. i 84/21.) i Zakona o civilnim stradalnicima iz Domovinskog rata („Narodne novine“ br. 84/21.) popis dokaza potreban za ostvarivanje tog prava dostupan je na poveznici Ministarstva hrvatskih branitelja https://branitelji.gov.hr/zaposljavanje-843/843.
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13. 152/14., 39/18. i 32/20.) u prijavi na natječaj dužni su pozvati se na to pravo te priložiti sve dokaze o ispunjavanju traženih kriterija, kao i dokaz o invaliditetu.

Prijave s dokazima o ispunjavanju kriterija natječaja pod točkama 1. i 2. podnose se u roku od 30 dana od dana objave natječaja u elektroničkom obliku u PDF formatu na adresu pisarnica@gfos.hr s naznakom: „Prijava na natječaj pod točkom __“. 

Svi kandidati Natječaja obavještavaju se o rezultatima Natječaja u roku od petnaest (15) dana od dana njegova dovršetka. Građevinski i arhitektonski fakultet Osijek zadržava pravo obavijestiti sve prijavljene kandidate putem elektroničke pošte navedene u prijavi.

Svi kandidati su obvezni uz prijavu na natječaj priložiti popunjen i potpisan obrazac Privole kojom kandidat daje privolu da se svi njegovi podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka). Obrazac privole objavljen je na mrežnoj stranici Građevinskog i arhitektonskog fakulteta Osijek (poveznica: http://www.gfos.unios.hr/obrasci). Bez uredno popunjenog i potpisanog Obrasca privole uz prijavu na natječaj, prijava će se smatrati nepotpunom i odbacit će se.





